### Beslutning

Anbefales og udvalget peger på formanden for udvalget.

Jørgen Kjeldsen (O) tager forbehold.

### Sagsfremstilling

## Resume og sagens baggrund

På investeringsoversigten er der fra 2024 til 2027 afsat i alt 36,0 mio. kr. til at etablere veje i det nye erhvervsområde vest for den kommende omfartsvej "Ny Kærbyvej". I forbindelse med etableringen af de pågældende veje og udviklingen af [adresse] er der behov for at erhverve arealer. Administrationen foreslår derfor, at der træffes en principiel beslutning om, at arealerne kan erhverves via ekspropriation, hvis det ikke er muligt at indgå frivillige aftaler om arealerhvervelsen.

## Indstillinger

Direktøren indstiller, at:

1. De nødvendige arealer til realisering af anlægsprojekter i forbindelse med etablering af "Ny Kærbyvej" (delprojekt 3) og "Erhvervsvej Vest" i erhvervsområdet vest for "Ny Kærbyvej" fremmes ved ekspropriation under henvisning til vejlovens kapitel 10, hvis der ikke kan opnås frivillige aftaler herom.
2. Teknik- og Miljøudvalget udpeger et medlem af udvalget til eventuel deltagelse i
   åstedsforretninger.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten er der fra 2024 til 2027 afsat i alt 36,0 mio. kr. til at etablere veje i det nye erhvervsområde vest for den kommende omfartsvej "Ny Kærbyvej". Udviklingen af [adresse] omfatter "Ny Kærbyvej" (delprojekt 3) og "Erhvervsvej Vest" (delprojekt 1+2).

Broen over motorvejen og "Ny Kærbyvej" nord for broen er håndteret af Vejdirektoratet gennem en anlægslov.

I forbindelse med etableringen af Klavs Jacobsen og udviklingen af [adresse] er der behov for at erhverve de fornødne arealer. Administrationen foreslår derfor, at der træffes en principiel beslutning om, at arealerne kan erhverves via ekspropriation, hvis det ikke er muligt at indgå frivillige aftaler om arealerhvervelsen.

Linjeføringen for de ovennævnte vejstrækninger fremgår af Bilag 1 og danner grundlag for eksproprieringsbeslutningen samt realiseringen af infrastrukturplanerne for [adresse]. Der kan i forbindelse med den videre planlægning ske mindre justeringer af linjeføringen inden for projektets overordnede rammer.

Ekspropriationsbeslutningen og arealerhvervelsen omfatter ligeledes de nærliggende arealer langs vejstrækningerne, som fremgår af Bilag 1. Dette inkluderer de nødvendige tiltag og anlægsarbejder, der skal sikre gennemførelsen af et samlet og fuldt udbygget projekt. Det drejer sig blandt andet om afvandingsløsninger, naturarealer, beplantning, belysning samt håndtering af kabler og ledninger med mere.

De nødvendige tiltag skal desuden tage højde for fremtidige klimaudfordringer og understøtte kommunens visioner i det nye tema "Vand på tværs – en blågrøn struktur", der er et centralt fokusområde i den kommende kommuneplan, som er i høring frem til midten af september 2025. Temaet skal sikre en bæredygtig by- og infrastrukturel udvikling, der håndterer potentielle oversvømmelsesscenarier og samtidig anvender vand, natur og landskab som ressourcer i tilpasningen til klimaforandringerne.

## Økonomiske konsekvenser

Ingen bevillingsmæssige konsekvenser. Udgiften til arealerhvervelse afholdes inden for
anlægsprojektets økonomi.

[adresse] bemærkninger er indarbejdet i sagen.